കെറെയില് പദ്ധതി പരിസ്ഥിതി സാമ്ബത്തിക ദുരന്തത്തിന് കാരണമാകും പ്രശാന്ത് ഭൂഷണ് തിരുവനന്തപുരം: കാസര്കോട്തിരുവനന്തപുരം സെമി ഹൈസ്പീഡ് റെയില്വേ പദ്ധതിയായ കെറെയില് കേരളത്തിന് സാമ്ബത്തികമായും പാരിസ്ഥിതികമായും ദുരന്തമാകുമെന്ന് പ്രമുഖ അഭിഭാഷകന് പ്രശാന്ത് ഭൂഷണ്. ഇതിനായി പ്രത്യേകപാത നിര്മ്മിക്കുമ്ബോള് കുന്നുകള്ക്കും പുഴകള്ക്കും വയലുകള്ക്കും സ്വാഭാവിക നാശമുണ്ടാകും. പ്രകൃതിദുരന്തങ്ങളുണ്ടാകുന്ന കേരളത്തില് അതിന്റെ ആധിക്യം കൂട്ടാനേ ഇത്തരം പദ്ധതികള് സഹായിക്കൂവെന്ന് തിരുവനന്തപുരം പ്രസ്ക്ലബ്ബിന്റെ മീറ്റ് ദി പ്രസ് പരിപാടിയില് പ്രശാന്ത് ഭൂഷണ് പറഞ്ഞു. ഒരുലക്ഷം കോടി രൂപയാണ് കെറെയിലിന് ചെലവു കണക്കാക്കുന്നത്. ജപ്പാന് ഏജന്സിയില്നിന്ന് പലിശരഹിത വായ്പ കിട്ടുമെന്നാണ് സര്ക്കാര് പറയുന്നത്. പക്ഷേ, പണപ്പെരുപ്പത്തിന്റെ തോതനുസരിച്ച് അഞ്ചുശതമാനമെങ്കിലും ഓരോ വര്ഷം കേരളം അധികം നല്കേണ്ടി വരും. ഇതുണ്ടാക്കുന്ന സാമ്ബത്തികാഘാതം കാണാതെ പോകരുത്. നിലവിലുള്ള പാത വികസിപ്പിച്ച് 100150 കിലോമീറ്ററില് പോകാവുന്ന തീവണ്ടികള് കൊണ്ടു വരാവുന്നതേയുള്ളൂ. അത് പരിസ്ഥിതി ആഘാതവും സാമ്ബത്തിക ആഘാതവും കുറയ്ക്കുമെന്നും പ്രശാന്ത് ഭൂഷണ് പറഞ്ഞു. വന്പദ്ധതികളെല്ലാം കേരളത്തിന്റെ പരിസ്ഥിതിയെ തകര്ക്കുന്നതാണ്. വിഴിഞ്ഞം പദ്ധതി ഉദാഹരണമാണ്. തീരദേശത്തിന്റെ പരിസ്ഥിതി കവചം അതില്ലാതാക്കി. കേന്ദ്രസര്ക്കാര് പരിസ്ഥിതി സംരക്ഷണ ചട്ടങ്ങള് ഓരോ ദിവസവും ദുര്ബലപ്പെടുത്തുകയാണ് അദ്ദേഹം പറഞ്ഞു.